সিরাজগঞ্জে ১৫ দিনব্যাপী বৃক্ষ মেলা শুরু
প্রকাশ : ০৭ সেপ্টেম্বর ২০১৯, ১৯:০১
সিরাজগঞ্জে শুরু হয়েছে ১৫ দিনব্যাপী বৃক্ষরোপণ অভিযান ও বৃক্ষমেলা ২০১৯। সিরাজগঞ্জ শহরের বাজার ষ্টেশন মুক্তির সোপান প্রাঙ্গণে বন বিভাগ, কৃষি সম্প্রসারণ অধিদফতর ও জেলা প্রশাসনের যৌথ উদ্যোগে এ মেলা শুরু হয়েছে।
শুক্রবার (৭ সেপ্টেম্বর) সকাল ১১টায় জেলা প্রশাসক ড. ফারুক আহাম্মদের সভাপতিত্বে মেলা উদ্বোধন করেন সংরক্ষিত আসনের সংসদ সদস্য অধ্যাপক ডা. হাবিবে মিল্লাত মুন্না। মেলা চলবে আগামী সাত সেপ্টেম্বর হতে একুশে সেপ্টেম্বর পর্যন্ত।
মেলায় সরকারি বেসরকারি ও ব্যক্তি মালিকানায় বিভিন্ন ফলদ, বনজ, ভেষজসহ নানা ফুল ফলের মোট ৩২টি প্রদর্শনী স্টল বসেছে।
সিরাজগঞ্জের বৃক্ষ প্রেমী আবুল হোসেন জানান, মানুষের মধ্যে সচেতনতা বাড়ানোই মেলার মূল লক্ষ্য। গাছ লাগাতে উদ্বুদ্ধ করার জন্য মেলা চলবে ১৫ দিন।